ประกาศจังหวัดแพร่ประกาศจังหวัดแพร่เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดแพร่โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑.บั้งไฟหมายถึง ดอกไม้ไฟชนิดหนึ่งมีหางยาวเอาดินประสิวมาคั่วกับถ่านไม้ตำให้เข้ากันจนละเอียดเรียกว่า หมื่อ (ดินปืน)และเอาหมื่อนั้นใส่กระบอกไม้ไผ่ตำให้แน่นเจาะรูตอนท้ายของบั้งไฟเอาไผ่ท่อนอื่นมัดติดกับกระบอกให้ใส่หมื่อโดยรอบเอาไม้ไผ่ยาวลำหนึ่งมามัดประกบต่อออกไปเป็นหางยาวสำหรับใช้ถ่วงหัวให้สมดุลกันเรียกว่า บั้งไฟตะไล หมายถึงดอกไม้ไฟชนิดหนึ่งมีปีกเป็นวงกลมทำด้วยกระบอกไม้ไผ่บรรจุดินปืนที่ทำด้วยดินประสิวกับถ่านไม้และตอกให้แน่นมีรูชนวนสำหรับจุด๒.ห้ามมิให้ผู้ใดจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ และได้ปฏิบัติตามหลักเกณฑ์ในประกาศนี้๓.กำหนดระยะเวลาในการจุดและปล่อย๓.๑บั้งไฟ ให้กระทำในระหว่างเดือนมิถุนายน ถึงเดือนกรกฎาคม ของทุกปีตะไลได้ตลอดทั้งปี๓.๒หมู่บ้านใดที่ไม่เคยมีประวัติจัดงานประเพณีบุญบั้งไฟ ห้ามจัดให้มีการจุดและปล่อยเป็นอันขาด๓.๓หากหมู่บ้านหรือตำบลใดได้จัดงานบุญประเพณีบุญบั้งไฟของหมู่บ้านหรือตำบลแล้วห้ามจัดให้มีการจุดและปล่อยของปีนั้นอีกเป็นอันขาด๓.๔การจุดและปล่อยต้องกระทำระหว่างเวลา ๑๓.๐๐ นาฬิกา ถึงเวลา ๑๗.๓๐ นาฬิกา๔.ชนิด ขนาด และจำนวน๔.๑บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๔.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อ ซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓ นิ้ว (ขนาดเล็กมีเส้นผ่าศูนย์กลาง ระหว่าง ๑ ถึง ๑.๕ นิ้วยาวไม่เกิน ๓๐ ซม. ขนาดใหญ่มีเส้นผ่าศูนย์กลาง ตั้งแต่ ๑.๕ นิ้ว ถึง ๓ นิ้วยาวไม่เกิน ๗๕ ซม.)๔.๓ขนาดเส้นผ่าศูนย์กลางกระบอกเชื้อเพลิงของตะไลต้องมีขนาดไม่เกิน ๓ นิ้ว และรัศมีขอบ(วง) ไม่เกิน ๐.๕ เมตร๔.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ ในแต่ละสถานที่ให้จุดได้ไม่เกิน๑๐๐ บั้ง ต่อวัน๕.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ตามบัญชีแนบท้ายประกาศนี้๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยบั้งไฟ หรือตะไล ทุกกรณี๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้น - ลงหรือความสูงต่ำของบั้งไฟ หรือตะไล หรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๖.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไลหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาค๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ผู้ได้รับอนุญาตฯ ต้องนำใบอนุญาตมาแสดงเมื่อจะจุดและปล่อยบั้งไฟ ตะไล๗.๒ ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไลแล้วแต่กรณี ไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๗.๓ฐานสำหรับจุดบั้งไฟ ต้องมีความชันหรือลาดเอียง๗.๓.๑บั้งไฟขนาดเล็ก ระหว่าง ๒๘ - ๓๐ องศา๗.๓.๒บั้งไฟขนาดใหญ่ ระหว่าง ๖๐ - ๖๕ องศา๗.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร๗.๕ให้ผู้รับอนุญาตจัดให้มีผู้ประสานงานการจุดบั้งไฟ หรือตะไลที่สามารถติดต่อสื่อสารกับท่าอากาศยานแพร่ไว้อย่างน้อย ๒ คนเพื่อทำหน้าที่ประสานก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากท่าอากาศยานแพร่ตลอดเวลาที่จุดและปล่อยฯพร้อมทั้งแจ้งเมื่อเสร็จสิ้นการจุดและปล่อยฯ๗.๖ให้อำเภอที่อนุญาตให้มีการจุดและปล่อยบั้งไฟ ตะไล แจ้งให้ท่าอากาศยานแพร่ทราบข้อมูลเกี่ยวกับการจุดและปล่อย ชื่อหรือหน่วยงานผู้ขออนุญาต เหตุผลการจุดและปล่อย สถานที่พิกัด จำนวนความสูง รัศมี วันเวลาเริ่มต้น และสิ้นสุด และชื่อผู้ประสานงานอย่างน้อย ๒คนที่ติดต่อสื่อสารกับท่าอากาศยานแพร่ได้ ล่วงหน้าอย่างน้อย ๗ วันก่อนการจุดและปล่อยจริง๘.ผู้ใดกระทำการฝ่าฝืนประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๐.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๕พฤษภาคม พ.ศ. ๒๕๖๐วัฒนา พุฒิชาติผู้ว่าราชการจังหวัดแพร่ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๓๑/๓ กรกฎาคม ๒๕๖๐